Source: http://politeia.org.ro/stiri-revista-presei/cvasi-revista-presei-3-ianuarie-anul-in-care-ccr-a-bagat-ranga-in-rotitele-parlamentului/34261/
Timestamp: 2017-11-25 11:25:43+00:00
Document Index: 40441512

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

Cvasi-Revista Presei – 3 ianuarie. Anul in care CCR a bagat ranga in rotitele Parlamentului | PoliteiaWorld
Home » Stiri / Revista Presei	» Cvasi-Revista Presei – 3 ianuarie. Anul in care CCR a bagat ranga in rotitele Parlamentului
Cvasi-Revista Presei – 3 ianuarie. Anul in care CCR a bagat ranga in rotitele Parlamentului
03/01/2015 Autor Cetatean Categorii: Stiri / Revista Presei
Buna dimineata intr-o zi de sambata, 3 ianuarie. Pe parcursul zilei cerul va fi parţial noros, iar valorile termice diurne vor continua să crească uşor, astfel că maximele se vor încadra între -3 şi 6 grade. Vor fi ninsori slabe în zonele montane, iar dimineaţa în sud-est vor mai fi ploi şi lapoviţe. Începând de seara aria de nebulozitate se va extinde, iar în vest, nord-vest şi centru precipitaţiile vor fi frecvente. Vor predomina ninsorile, ce vor fi mai consistente în Maramureş, Crişana, Carpaţii Occidentali şi nordul Orientalilor. În Banat şi izolat în partea de sud a ţării vor fi precipitaţii mixte şi condiţii de polei, iar în Moldova va fulgui. Vântul va sufla slab şi moderat, cu intensificări în zona montană şi izolat în restul teritoriului. Temperaturile minime vor fi cuprinse între -10 şi 0 grade. La Bucuresti cerul va avea înnorări în primele ore ale zilei şi din nou spre sfârşitul nopţii când vor fi posibile precipitaţii slabe, mixte ce pot favoriza producerea de polei. Vântul va sufla slab şi moderat. Temperatura maximă va fi de 1…2 grade, iar cea minimă de -7…-5 grade.
Opt decizii cruciale emise de Curtea Constituţională în 2014. Legile în care CCR a găsit „neglijenţe nepermise” şi portiţe pentru abuzuri. În 2014, Curtea Constituţională a României (CCR) a emis o serie de decizii cu impact major în funcţionarea statului. Judecătorii CCR au taxat prin deciziile lor derapajele de la principiile fundamentale făcute de Guvern, Parlament sau de către alte instituţii. Curtea Constituţională are ca principal obiectiv să verifice dacă legile emise sunt în concordanţă cu Constituţia României. Descentralizarea, legea Big Brother, legea traseismului, legea penală mai favorabilă sunt doar câteva dintre actele normative în care judecătorii constituţionali au găsit neregului. Din deciziile CCR reiese că aceştia au criticat legiuitorul pentru că, în unele cazuri, nu a oferit garanţii că cetăţenii sunt protejaţi de posibilele abuzuri ale autorităţilor din cauza unor legi imprecise. Gândul vă prezintă o analiză a deciziilor date CCR în anul 2014. 1. Descentralizarea lui Dragnea declarată neconstituţională. În 2013 guvernul Ponta şi-a asumat răspunderea pe legea descentralizării. Această lege era menită în esenţă să reformeze sistemul administrativ şi să confere instituţiilor locale o autonomie sporită faţă de instituţiile centrale. La începutul lui 2014, CCR a decis, în urma unei sesizări formulate de parlamentarii PDL, că legea este neconstituţională, criticând leguitorul pentru o listă lungă de inadvertenţe şi scăpări. gândul a relatat că CCR a decis să invalideze legea şi pentru că nu a existat un studiu de impact asupra transferului de atribuţii de la autorităţile centrale la cele locale. IMPACTUL DECIZIEI: În primul rând CCR a oprit guvernul de la iniţierea unui proces de reformă care ar fi putut produce haos în administraţie având în vedere multele erori ale legii şi lipsa de predictibilitate. În plus, în lege erau prevăzute portiţe prin care legea ANI privind conflictele de interese şi incompatibilitate era eludată. Altfel spus, directorii unori instituţii puteau scăpa de incompatibilităţi şi conflicte de interese. gândul a mai relatat şi că, printre altele, judecătorii au descoperit că legea nu reglementa cine ar fi urmat să numească şefii palatelor copiilor, pe cei ai Direcţiilor Judeţene pentru Sport şi Tineret sau pe cei Direcţiilor de Sănătate Publică din judeţe, în jurul cărora s-ar fi creat şi un zid în situaţiile în care erau găsiţi incompatibili sau în conflict de interese. Un excelent articol pe Gandul
Scrisoarea dură a unor clujeni, despre „Ponta copy-paste“: „Plagiatul nu este guturaiul unor indivizi afectaţi de grandomanie, ci e cancer“. O asociaţie din Cluj, Grupul pentru Reformă şi Alternativă Universitară (GRAUR), a trimis, vineri, 2 ianuarie, o scrisoare deschisă tuturor rectorilor universităţilor din ţară şi academicienilor cărora le cere să ia atitudine şi să dezaprobe OUG privind renunţarea la titluri ştiinţifice. Această ordonanţă îi permite premierului să renunţe la titlul de doctor fără că temeiul legal să fie faptul că şi-a plagiat lucrarea de doctorat. Grupul pentru Reformă şi Alternativă Universitară (GRAUR), o asociaţie din Cluj condusă de Dorin Isoc (foto mai jos, profesor, inginer şi consilier în proprietate intelectuală), a trimis vineri, 2 ianuarie, o scrisoare deschisă tuturor rectorilor din ţară, academicienilor şi cercetătorilor prin care trage un semnal de alarmă asupra OUG a Guvernului care permite renunţarea la titluri ştiinţifice de bună voie. Legea Educaţiei a fost modificată luni în Guvern: prin OUG, s-a adăugat un articol care va permite celor care deţin titluri academice sau ştiinţifice să renunţe la acestea în baza unei simple cereri adresate Ministerului Educaţiei. Astfel, Victor Ponta va putea renunţa de bună voie la titlul de doctor, fără să mai fie nevoie ca retragerea titlului, cerută de premier acum două săptămâni, să fie fundamentată pe faptul că lucrarea a fost plagiată. Având în vedere acestea, GRAUR a trimis o scrisoare deschisă în care spune că „autonomia universitară a fost încălcată în mod vulgar şi suntem în situaţia în care este evident că politicul doreşte controlul deplin al libertăţii de exprimare şi creaţie“ şi oferă argumente prin care îşi susţine cerere de dezaprobare a OUG care permite renunţarea la titluri ştiinţifice. Redăm mai jos, conţinutul integral, al scrisorii, publicate şi pe plagiate.ro. Integral pe Adevarul.
Benzina fără taxe costă cât apa plată. Cea mai mare povară în preţul carburanţilor sunt taxele puse de stat. Chiar dacă este pentru prima dată în ultimii ani când benzina nu s-a mai scumpit la început de an, de prea multe ieftiniri la pompă nu vom mai avea parte. Benzina costă puţin peste 5 lei pe litru şi asta după scăderea cu 50% a prețului barilului de petrol, în doar jumătate de an. Fără taxele puse de stat, un litru de benzină ar costa mai puţin decât o sticlă de apă plată. Dacă scoatem TVA-ul, acciza şi supraacciza introdusă anul trecut de stat, un litru de benzină ar costa doar 2 lei şi 20 de bani. Ceea ce înseamnă că taxele reprezintă aproape 60% din preţul final. În acest moment, ponderea taxelor în preţul final al carburanţilor este cea mai mare din ultimii şase ani. Astfel, degeaba preţul petrolului a scăzut pe plan internaţional la mai puţin de 60 de dolari pe baril. Accizele introduse de guvernanţi fac aproape imposibilă ieftinirea benzinei şi motorinei sub 5 lei pe litru. Preţul benzinei fără taxe este mai mic decât în 2011, însă de atunci Guvernul a majorat la fiecare început de an valoarea accizei aplicată combustibililor, iar anul trecut a introdus şi o suprataxă de 7 eurocenţi. Înainte de fiecare scumpire, în faţa benzinăriilor s-au format cozi. Aşa a fost şi când preţul carburanţilor a ajuns la 6 lei pe litru. După zeci de scumpiri anuale, în iunie 2014, carburanţii au atins cea mai mare valoare din istoria României. În România, cel mai scump sortiment de carburant a depășit valoarea de 7 lei pe litru. tatul şi-a propus să încaseze 490 milioane de euro din supraacciza de 7 eurocenti introdusă în aprilie, iar de anul acesta, suma să ajungă la jumătate de miliard de euro. Cu aceşti bani, fostul ministru al Transporturilor, Dan Şova, promitea să finanţeze construcţia a aproape 700 de kilometri de autostradă. Integral pe Digi24
Nu radeti, ca pe 6 ianuarie poate scapa din inchisoare! Amenințarea lui Felix: ”Eu te-am făcut, eu te omor”. Să ne luăm floricele și să-i urăm succes lui Dan Voiculescu! Condamnatul Dan Voiculescu începe să-și piardă răbdarea după gratii și asta îi produce nervozitate. În prima zi a anului, Felix a simțit nevoia să amenințe din penitenciar. Interesant este că printre destinatarii firești ai amenințărilor este unul neașteptat: propria progenitură politică. Domnul ”Profesor” se gândește la pruncucidere politică. Ca o reptilă feroce ce este, Varanul și-ar ucide fără scrupule chiar și puiul, dacă nu-i mai folosește la nimic. ”Anul 2015 va fi anul în care Băsescu, Udrea, Macovei, Emilian Eva, Camelia Bogdan și Daniel Constantin vor fi judecați de Dumnezeu, dar și de justiție”, spune Dan Voiculescu în prima postare de pe blog din acest an. Era de așteptat ca Voiculescu să-și înceapă noul an cu vechile obsesii. Nu surprinde pe nimeni să-l tot audă pe Felix, pe holurile de la Rahova, strigând ”Batman! Batman!”. E surprinzător însă că a început să-i strige numele lui Daniel Constantin. Cu siguranță Dan Voiculescu, care l-a creeat pe Constantin, știe suficient de multe lucruri despre acesta astfel încât să-I pună într-o situație judiciară complicată. Probabil că o va face, având în vedere antecedentele din tinerețe, când și-a turnat la Securitate propria verișoară. Dacă nu a avut niciun fel de problemă în a-și da neamurile de sânge pe mâna odioasei Securități, cu siguranță că Felix nu va avea vreo reținere să-și ucidă pruncul politic. Frustrarea pe care Dan Voiculescu o emană către Daniel Constantin confirmă faptul că Felix nu și-a plasat în mod întâmplător progenitura politică spre Ministerul Agriculturii. Foarte mulți dintre cei care au comentat Dosarul ICA au atras atenția asupra riscului ca pupila lui Felix să schimbe poziția procesuală a Ministerului Agriculturii în această cauză. Au fost chiar și momente bizare în care s-au acuzat mișcări ”a la Grăjdan”. În cele din urmă Daniel Constantin nu a găsit calea sau nu a avut curajul să-și ajute patronul din poziția de ministru al Agriculturii. Poate nu a dorit să-și pună pielea în băț pentru Voiculescu. Asta îi produce multă frustrare varanului și frustrarea îl face să expună din nou adevărata natură a mentalității în care funcționează. Integral pe EVZ
Poate era mai bine sa ii decireze altcineva! Patriarhul Daniel a decorat 18 medici care au refuzat să facă avorturi. „Mă simţeam ca un killer plătit să ucidă”. 18 medici din Timişoara care refuză să mai facă avorturi la cerere au fost decoraţi, la sfârşitul anului trecut, de Patriarhul Daniel, care le-a acordat diploma originală şi medalia „Sfinţii Martiri Brâncoveni”. Conferenţiarul Dan Păscuţ, şeful Clinicii de Obstetrică Ginecologie II din cadrul Univerităţii de Medicină şi Farmacie Victor Babeş din Timişoara, este unul dintre medicii decoraţi de către patriarh şi vorbeşte despre motivele pentru care a decis să nu mai facă întreruperi de sarcină. Dan Păscuţ povesteşte că, după Revoluţie, şi-a deschis un cabinet medical cu ecograf. „Văzând embrionul, citind pe tema acestui subiect şi înfiinţându-mi un cabinet privat unde primeam bani pentru avorturi am început să mă simt ca un killer plătit să ucidă. Exact ca un killer. Atunci nu m-am mai putut suporta pe mine însumi. Era exact acelaşi sentiment ca şi cum aş fi fost plătit să ucid. Măcar un adult are posibilitatea să se apere. Fătul intrauterin nu are nicio posibilitate să se apere. Sunt absolut convins că există viaţă şi că prin avort se distruge o viaţă. Am şi declarat oarecum anecdotic că şi dacă ar trebui să fac puşcărie pentru asta nu voi mai face avorturi”, a declarat medicul Dan Păscuţ în cadrul unui interviu postat pe YouTube de Asociaţia Pro Vita, care militează împotriva avortului. Conferenţiarul timişorean a mai spus că nu putea suporta gândul ca într-o zi să curme o viaţă, iar în alta să se bucure de venirea pe lume a unui copil. „Dacă mama mea ar fi făcut avort, eu nu eram astăzi. Şi mă bucur de viaţă, mă bucur de familia mea, de faptul că am viaţă pentru că mama mea m-a dorit”, a mai spus acesta. Integral pe Gandul
Prognoze privind economia mondială în 2015. Se va prăbuși China? Economia mondială a crescut cu 3% în 2014, în pofida crizelor geopolitice și a epidemiilor. Ce ne așteaptă în 2015? Ne vor înghiți datoriile de stat? Se va prăbuși China? Zona euro pare gata să preia rolul de copil problemă al economiei mondiale. Se aşteaptă doar o creştere economică minimă pentru uniunea monetară: “Prognozăm pentru zona euro o creştere de 0,8% pentru 2015”, a declarat Stefan Bielmeier, economist-şef al DZ Bank. Criza euro este oricum ţinută sub control de BCE. De data aceasta însă, problemele cele mai serioase par să le aibă ţările mari ale UE. “În Italia este dramatic, economia continuă să scadă. Se vede acum efectul amânării ani la rând a reformelor structurale”, spune Roland Döhrn, şef al departamentului de conjunctură economică de la institutul de cercetare RWI din Essen. În Franţa creează probleme cheltuielile ridicate ale statului. Bugetul de stat al Franţei ar cam fi ajuns la limită, susţine Döhrn. Nici Germania nu rămâne neafectată de problemele celorlalte ţări. Potrivit prognozei Băncii Centrale a Germaniei, economia Republicii Federale se va aprecia cu doar un procent în 2015. Roland Döhrn critică strategia guvernului de la Berlin de a se axa mai mult pe partea socială, în detrimentul reformelor structurale. El face referire la sistemul pensiilor, unde s-ar fi renunţat prea uşor la vârsta de pensionare de 67 de ani: “Costurile vor fi plătite de companii şi de plătitorii de taxe. Aceasta sporeşte presiunile pe companii şi scade consumul.”Cu alte cuvinte, astfel de acte de binefacere nu impulsionează creşterea economică. La acestea se adaugă scumpirea energiei electrice, ca urmare a reformării sistemului energetic. “Reforma energetică este desigur un obiectiv important. Dar este şi un efort foarte costisitor. Ceea ce constituie o piedică, în contextul concurenţei internaţionale”, a declarat Bielmeier de la DZ Bank pentru DW. Un articol DW
Paul Krugman: In secolul XXI, razboaiele de cucerire sunt pentru perdanti. Vladimir Putin nu a inteles ca razboiul te face mai sarac si mai slab, indiferent daca pierzi sau castigi. In urma cu peste un secol, Norman Angell, om politic si ziarist englez publica o carte intitulata “The Great Illusion” in care afirma ca varsta cuceririlor s-a terminat sau este pe punctul de a se termina. Editorialistul New York Times si laureatul premiului Nobel pentru economie Paul Krugmanafirma ca Norman Angell a a avut dreptate, cu cateva decenii intarziere, scrie Slate.fr. El nu a prezis sfarsitul razboaielor in lume, ci faptul ca razboaiele de agresiune pentru a permite unei natiuni sa devina mai puternica nu mai au sens. Ele saracesc atat invingatorii, cat si invinsii. “Se pare ca e o lectie dificil de inteles”, scrie Paul Krugman. “Vladimir Putin nu a citit cu siguranta textul si nici neo-conservatorii nostri (americani). Asa cum o arata admiratia lor pentru Putin, nu au invatat nimic din dezastrul irakian”. Teza lui Norman Angell este ca jaful nu mai este ce a fost. Nu mai poti trata o societate moderna ca o provincie cucerita de imperiul Roman fara a-i distruge bogatia si valoarea pe care incercai sa o stapanesti. “Razboiul va face mai saraci si mai slabi, chiar daca veti castiga”.Iar exceptiile de la regula o confirma. Exista in continuare razboaie pentru profit si placerea de a cuceri, dar ele se deruleaza invariabil in regiuni ale lumii unde materiile prime brute sunt singurele surse de bogatie. Este cazul Republicii Centrafricane sau a teritoriilor cucerite de Statul Islamic.Dar ceea ce functioneaza pentru un lord al razboiului este auto-distructiv pentru natiuni precum Statele Unite sau Rusia. Vladimir Putin a anexat Crimeea aproape fara nicio opozitie, dar acest lucru i-a adus: o peninsula a carei economie este aproape un dezastru si pe care trebuie sa o sustina, fuga investitorilor din Rusia si toate acestea inainte ca prabusirea cotatiei petrolului sa transforme situatia intr-o criza financiara de mare amploare.Si atunci, de ce Putin si numeroase persoane influente din lume nu inteleg?Raspunsul la prima intrebare, legata de Vladimir Putin, este simplu. Paul Krugman reaminteste ca nu trebuie uitat trecutul acestuia: “Este un fost om al KGB-ului, ceea ce inseamna ca a petrecut ani intregi de pregatire pentru a fi un asasin profesionist. Violenta, amenintarile cu violenta, santajul, coruptia, cu asta este obisnuit. Si nu a avut niciun motiv, de-a lungul timpului, sa invete altceva. Pretul ridicat al petrolului a facut Rusia bogata si, la fel ca toti care conduc in momentul unei bule, s-a auto-convins ca este responsabil pentru succesul lui. Presupun ca nu a realizat pana in urma cu cateva zile modul in care functioneaza secolul XXI”. Integral pe Hotnews.
Va urez o zi linistita! 🙂
13 Raspunsuri la Cvasi-Revista Presei – 3 ianuarie. Anul in care CCR a bagat ranga in rotitele Parlamentului
Cedric03/01/2015 at 11:14
ce ar fi sa-l vedem pe Daniel Costantin dupa zabrele, in locul lui Felix?
http://www.evz.ro/complicele-lui-dan-voiculescu-din-dosarul-ica-a-facut-plangere-penala-impotriva-lui-daniel-constantin.html
Dupa cat de “devotata cauzei” este judecatoarea C.C. Daescu, n-ar fi de mirare. Ne vom lamuri pe 6 ianuarie (de Boboteaza)!
Cetatean03/01/2015 at 11:16
buna, Cedric! 🙂 Am ganduri negre cand ma gandesc la dosarul Voiculescu! Dea Domnul sa ma insel!
Cedric03/01/2015 at 11:21
Nici eu nu sunt optimist!
zigzag03/01/2015 at 11:45
salve ! eu cred ca felix isi va executa pedeapsa . si va mai primi macar una de 6 ani 😉
Cetatean03/01/2015 at 11:52
salut! Unde nu da Dumnezeu inca 6 ani! 🙂
brindusafrunza03/01/2015 at 11:59
O poveste din Dakota: despre petrol, coruptie si moarte! Suna cunoscuta istoria!
http://www.nytimes.com/2014/12/29/us/in-north-dakota-where-oil-corruption-and-bodies-surface.html
zigzag03/01/2015 at 12:56
fiecare cu al sau trib 😀 !
buna …si Un An nou Fericit Brandusa ! 🙂
brindusafrunza03/01/2015 at 14:11
Multumesc! An Nou cu biruinta personala , Ziggie! 🙂
Kenwood03/01/2015 at 13:37
Salut din amiaza de trei
– … aria de nebulozitate se va extinde… sanchi… o nebuloasa extinsa si continua (a se citi vascoasa) pluteste peste gura-de-rai de la portile Dunarii inca de acum 70 de ani
– mai degraba “organul-suprem” a avut ranga-n labele-i scarnave. Sau dorela-gubernanta. Cu tarnacopul sfarama principii si percepte. Conform modelelor precedent-antamate. Si/sau asomate
– … din ciclul clujeni-injurand. dottori prostitutionali validand
– sounds a pledoarie pt “benzina-plata”. Vanduta la litru… plus returnabila sticla. Stie nea’ Costica… dar mai ales nea’ tana$ica_ cum se pune acciza la tva. Ori vitzavercea
– cotoi-miorlaind-printre-gratii – lucrare de o excelenta compozitie semnata DNA. Evaluata la multe zeci de milioane de ieuroi. Datand din epoca renasterii. Judiciare
– to’ar’su’ inalt-prea-smintitul medalii si cartoane impartind, efecte stimuland, dar cauze principiale (si principale) ignorand. Gerunziul ignorantei. Supreme. Conform modelului de partid si de stat
– Criza euro este oricum ţinută sub control de BCE… ha ha ha… nu sunt convins care pe cine tine supt-control
– o larga dezvoltare a ideii ca cine ridica sabia, de sabie va pieri. Mult prea ~
Doxa03/01/2015 at 14:46
Yeah, CCR 😀 :
https://www.youtube.com/watch?v=wLCacbZxuc4
brindusafrunza03/01/2015 at 15:40
http://psnews.ro/exclusiv-cum-poate-voiculescu-aduce-indirect-pnl-la-guvernare-cine-e-favorit-sa-ii-ia-locul-lui-d-constantin-fruntea-pc-si-cand-poate-cadea-guvernul/
zigzag03/01/2015 at 15:53
la cine sta speranta .. piedone si vanghelie :)))
mai trimite oprea politia de 2 ori la usa lor si i-a linistit 😀
brindusafrunza03/01/2015 at 20:56
Aaau, nu crezi ca la d-nu’ Oprea interesul national primeaza????:P
« Grupusculele din diaspora si sfanta lor indignare – perdea de fum!
Cvasi-Revista Presei – 2 ianuarie. Cine vorbeste mai bine despre constiinta: voiculescu sau Parintele Cleopa? »